cyanic-selkie/wikianc huggingface dataset:
দ্য মেসেজ (১৯৭৬-এর চলচ্চিত্র)
কাহিনীসংক্ষেপ
চলচ্চিত্রটিতে শেষ নবী মুহাম্মদ এর মাধ্যমে মক্কায় ইসলামের সূচনার ঘটনাকে অনুসরণ করা হয়েছে, যেখানে মুসলমানগণ তাদের ধর্মীয় বিশ্বাসের কারণে অত্যাচারিত হচ্ছিল, এরপর মদিনায় হিজরত, বিভিন্ন যুদ্ধ, চুক্তি ইসলামের প্রসারের মধ্য দিয়ে কাহিনী এগিয়ে গেছে এবং মুসলমানদের মক্কা বিজয়ের মাধ্যমে চলচ্চিত্রের সমাপ্তি ঘটেছে। তৎকালীন সময়ের বেশ কিছু রক্তক্ষয়ী পটভূমি যেমন বদরের যুদ্ধ ও উহুদের যুদ্ধ চলচ্চিত্রটিতে ফুটিয়ে তোলা হয়েছে, যার অধিকাংশ দৃশ্যই নবীজী  এর চাচা হামজার চরিত্রের(অ্যান্থনি কুইন) দৃষ্টিকোণ থেকে দেখানো হয়েছে। ইসলামী মৌলিকতার উপর ভিত্তি করে চলচ্চিত্রটিতে নবী করীম মুহাম্মদ  কে দেখানো হয় নি, তার কন্ঠেরও অনুকরণ করা হয় নি। তার স্ত্রী, সন্তান ও খলিফাদের ক্ষেত্রেও এই একই মূলনীতি অনুসরণ করা হয়েছে, অর্থাৎ তাদেরকেও চলচ্চিত্রটিতে দেখানো হয়নি।
পুরস্কার এবং মনোনয়ন
১৯৭৭ সালের অস্কার পুরস্কারে চলচ্চিত্রটি আবহসঙ্গীত পরিচালক মরিস জারে পরিচালিত বিশেষ আবহসঙ্গীতের জন্য সেরা সঙ্গীতায়োজন বিভাগে মনোনয়ন পেয়েছিল।
নূর হুসাইন কাসেমী
জন্ম ও বংশ
কাসেমী ১৯৪৫ সালের ১০ জানুয়ারি কুমিল্লা জেলার মনোহরগঞ্জ থানার চড্ডা নামক গ্রামে এক মুসলিম পরিবারে জন্মগ্রহণ করেন। তার পিতা আব্দুল ওয়াদুদ।
শিক্ষাজীবন
বাড়ির পার্শ্ববর্তী প্রাথমিক বিদ্যালয়ে ভর্তির মাধ্যমে তার শিক্ষাজীবনের সূচনা হয়। এখানে চতুর্থ শ্রেনী শেষ করে চড্ডার কাশিপুর কাশেমুল উলুম মাদ্রাসায় ভর্তি হয়ে মাধ্যমিক শ্রেণী পর্যন্ত লেখাপড়া করেন। এরপর ভর্তি হন বরুডার আল জামিয়াতুল ইসলামিয়া দারুল উলুম মাদ্রাসায়। এখানে হেদায়া জামাত (স্নাতক ২য় বর্ষ) পর্যন্ত অধ্যয়ন করেন।
এরপর তিনি দারুল উলুম দেওবন্দে পড়ার উদ্দেশ্যে ভারতে গমন করেন। নির্ধারিত সময়ে পৌঁছাতে না পেরে ভর্তি হন ভারতের সাহারানপুর জেলার বেড়ীতাজপুর মাদ্রাসায়। এখানে জামাতে জালালাইন (স্নাতক) সমাপ্তির পর দারুল উলুম দেওবন্দে চলে যান। দেওবন্দ মাদ্রাসায় তার অধ্যয়নকাল মোট ৩ বছর। এখানে দাওরায়ে হাদিস (মাস্টার্স) সমাপ্তির পর আরবি সাহিত্য ও দর্শনে উচ্চশিক্ষা লাভ করেছেন।
তার শিক্ষকদের মধ্যে রয়েছে: মাহমুদ হাসান গাঙ্গুহী, আনজার শাহ কাশ্মীরি, ফখরুদ্দীন আহমদ মুরাদাবাদী, মুহাম্মদ সালেম কাসেমি, তাফাজ্জুল হক হবিগঞ্জী সহ প্রমুখ খ্যাতিমান ব্যক্তি।
কর্মজীবন
ভারতের মজঃফরনগর জেলায় অবস্থিত মুহাম্মদ কাসেম নানুতুবি কর্তৃক প্রতিষ্ঠিত মুরাদিয়া মাদ্রাসায় শিক্ষকতার মাধ্যমে তার কর্মজীবনের সূচনা হয়। এখানে ১ বছর শিক্ষকতার পর ১৯৭৩ সালের শেষ দিকে তিনি দেশে প্রত্যাবর্তন করেন। এরপর শরীয়তপুর জেলার নড়িয়া থানার নন্দনসার মুহিউস সুন্নাহ মাদ্রাসায় শায়খুল হাদিস ও মুহতামিম পদে যোগদান করেন। ১৯৭৮ সালে তিনি ঢাকার জামিয়া আরাবিয়া ইমদাদুল উলূম ফরিদাবাদ মাদ্রাসায় চলে যান। এখানে তিনি ৪ বছর শিক্ষকতা করেছেন এবং ছাত্রাবাস পরিচালক ছিলেন। ১৯৮২ সালে তিনি কাজী মুতাসিম বিল্লাহ প্রতিষ্ঠিত জামিয়া শারইয়্যাহ মালিবাগে চলে আসেন। এখানে তার অধ্যাপনাকাল মোট ৬ বছর।
২০২০ সালের ৩ অক্টোবর তিনি বেফাকুল মাদারিসিল আরাবিয়া বাংলাদেশের সিনিয়র সহ-সভাপতি নির্বাচিত হন। আইন অনুসারে একই সাথে তিনি আল হাইআতুল উলয়ার কো-চেয়ারম্যান ছিলেন।
২০২০ সালের ১৫ নভেম্বর তিনি অরাজনৈতিক সংগঠন হেফাজতে ইসলাম বাংলাদেশের মহাসচিব নির্বাচিত হন। এর পূর্বে তিনি হেফাজতের ঢাকা মহানগরীর সভাপতি ছিলেন।
১৯৯০ থেকে ২০০০ সাল পর্যন্ত তিনি খতমে নবুয়ত আন্দোলনের সাথে যুক্ত ছিলেন এবং সাধারণ সম্পাদকের দায়িত্ব পালন করেছিলেন।
রাজনীতি
১৯৭৫ সালে তিনি জমিয়ত উলামায়ে ইসলাম বাংলাদেশের রাজনীতিতে যুক্ত হন। ১৯৯০ সালে তিনি জমিয়তের কেন্দ্রীয় নেতৃত্বে চলে আসেন এবং ৭ নভেম্বর ২০১৫ সালে তিনি এর মহাসচিবের দায়িত্ব লাভ করেন। ১৩ ডিসেম্বর মৃত্যু পর্যন্ত তিনি এ পদে বহাল ছিলেন। তিনি মহাসচিবের দায়িত্ব নেয়ার পর দেশব্যাপী সংগঠন বিস্তৃত লাভ করে।
তাসাউফ
ভারতের মুরাদিয়া মাদ্রাসায় অধ্যাপনাকালে তিনি মুহাম্মদ জাকারিয়া কান্ধলভির কাছে বাইআত গ্রহণ করেন। তার মৃত্যুর পর তিনি মাহমুদ হাসান গাঙ্গুহীর নিকট বায়’আত হন এবং খেলাফত লাভ করেন। কাসেমীর খলিফা  মোট ৭ জন। ১.মাওলানা ইছহাক, মানিকনগর ২. মাওলানা বশির আহমদ, সৈয়দপুর ৩. মাওলানা মাসউদুল করীম, দারুল উলূম টঙ্গী ৪. মাওলানা নোমান, হেমায়েতপুর ৫. মাওলানা আবুল খায়ের, জামিয়া সুবহানিয়া ৬. মাওলানা আবু হানীফা নোমান,মোমেনশাহী ৭. মাওলানা জালালুদ্দিন হক্কানী, সিলেটর)।
পরিবার
পারিবারিক জীবনে তিনি ২ ছেলে যুবায়ের হুসাইন ও জাবের কাসেমী এবং দুই মেয়ের জনক। তার ছোট ছেলে জাবের কাসেমী একজন ইসলামি পণ্ডিত ও জামিয়া মাহমুদিয়া ইসহাকিয়া মাদ্রাসা, মানিকনগরের অধ্যাপক।
দৃষ্টিভঙ্গি
২০২০ সালের ৩০ সেপ্টেম্বর ভারতের অযোধ্যায় বাবরি মসজিদ ধ্বংস মামলায় অভিযুক্ত সব আসামিকে বেকসুর খালাস দেয় ভারতের বিশেষ আদালত। এর পরিপ্রেক্ষিতে কাসেমী বলেন, ‘ভারতীয় আদালত উগ্র হিন্দুত্ববাদের পক্ষ নিয়ে সত্য, ন্যায়-ইনসাফ ও বাস্তবতার সঙ্গে শুধু তামাশাই করেনি, বরং মুসলমানদের বিরুদ্ধে হিন্দুত্ববাদী আগ্রাসনকে বৈধতা দিতে শুরু করেছে। এই রায়ে ভারতের বিচার ব্যবস্থা ভেঙে পড়াই কেবল প্রমাণ করে না; বরং দেশটির বিচার বিভাগের ওপরও যে হিন্দুত্ববাদিরা কর্তৃত্ব প্রতিষ্ঠা করে নিয়েছে সেটাও স্পষ্ট হয়েছে।’
মৃত্যু
২০২০ সালের ১৩ ডিসেম্বর ঢাকার ইউনাইটেড হাসপাতালে চিকিৎসাধীন অবস্থায় তিনি মৃত্যুবরণ করেন। পরদিন ছোট ছেলে জাবের কাসেমীর ইমামতিতে বায়তুল মোকাররম জাতীয় মসজিদ প্রাঙ্গণে তার জানাযার নামাজ অনুষ্ঠিত হয়। জানাযা শেষে তারই প্রতিষ্ঠিত সোবহানিয়া মাদ্রাসা সংলগ্ন কবরস্থানে তাকে দাফন করা হয়। জানাযার নামাজ জাতীয় ঈদগাহে অনুষ্ঠিত হওয়ার কথা থাকলেও সরকারি অনুমতি দেওয়া হয় নি। মৃত্যুকালে তার বয়স হয়েছিল ৭৫ বছর।
আদিত্য সিং রাজপুত
আদিত্য সিং রাজপুত (১৯ আগস্ট ১৯৯০ - ২২ মে ২০২৩) একজন ভারতীয় টেলিভিশন অভিনেতা, যিনি বিভিন্ন টিভি বিজ্ঞাপন এবং হিন্দি টেলিভিশন শো এবং বলিউড চলচ্চিত্রে অভিনয় করেছেন।
প্রাথমিক জীবন
আদিত্য রাজপুতের মা, উষা সিং। উষা, আদিত্যের চরিত্র গঠনে এবং তার মধ্যে মূল্যবোধ স্থাপনে গুরুত্বপূর্ণ ভূমিকা পালন করেছিলেন । তার সমর্থনে আদিত্য অভিনয়ে ক্যারিয়ার তৈরি করেন।
কর্মজীবন
রাজপুত ১১ বছর বয়সে তার কর্মজীবন শুরু করেন।
মৃত্যু
অভিনেতা আদিত্য সিং রাজপুতকে তার মুম্বাই অ্যাপার্টমেন্টের বাথরুমে মৃত অবস্থায় পাওয়া গেছে। সূত্রে জানা গেছে যে তার অকাল মৃত্যুর কারণ মাদকের অতিরিক্ত মাত্রা ছিল। তার মর্মান্তিক মৃত্যুর সংবাদ বিনোদন শিল্পে এবং তার ভক্তদের মধ্যে শোকের বার্তা ছড়িয়েছে। ২২ মে ২০২৩ তারিখে, তাকে তার বন্ধু মৃত অবস্থায় দেখতে পান।
প্রশান্ত কুমার রায়
প্রশান্ত কুমার রায় একজন বাংলাদেশি সরকারি কর্মকর্তা যিনি ২০ মার্চ ২০১৬ থেকে ১৪ এপ্রিল ২০১৭ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।
কর্মজীবন
প্রশান্ত কুমার রায় বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছিলেন। তিনি ২০ মার্চ ২০১৬ থেকে ১৪ এপ্রিল ২০১৭ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।
দুর্নীতির অভিযোগ
বিভিন্ন অনিয়ম ও জ্ঞাত আয় বহির্ভূত সম্পদ অর্জনের অভিযোগে ২৯ অক্টোবর ২০১৯ সালে দুর্নীতি দমন কমিশন (দুদক) তাকে জিজ্ঞাসাবাদ করে। পল্লী উন্নয়ন ও সমবায় বিভাগের সচিব হিসেবে দায়িত্ব পালনকালেনের সময়ের ডেনিম পলিমার ইন্ডাস্ট্রিজ লিমিটেড ও ডেনিম এক্সপোর্ট প্রসেসিং লিমিটেড নামের দুটি প্রতিষ্ঠানে শেয়ার বিক্রির চুক্তি করেছেন বলে একটি অভিযোগ ছিল তার বিরুদ্ধে।
অলিম্পিকে ক্রোয়েশিয়া
ক্রোয়েশিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯২ সালে এবং তারপর থেকে প্রতিটি গ্রীষ্মকালীন ও শীতকালীন গেমসে অংশগ্রহণ করে আসছে।
ক্রোয়েশিয়ার জাতীয় অলিম্পিক কমিটি ক্রোয়েশীয় অলিম্পিক কমিটি ১৯৯১ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৯৩ সালে।
যশোর জেলার ইউনিয়ন পরিষদসমূহ
যশোর জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক ইউনিট। যশোর জেলায় মোট ৮টি উপজেলার ০০টি ইউনিয়ন পরিষদ নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
ডোমিনিকা জাতীয় ফুটবল দল
ডোমিনিকা জাতীয় ফুটবল দল (Dominica national football team) হচ্ছে আন্তর্জাতিক ফুটবলে ডোমিনিকার প্রতিনিধিত্বকারী পুরুষদের জাতীয় দল, যার সকল কার্যক্রম ডোমিনিকার ফুটবলের সর্বোচ্চ নিয়ন্ত্রক সংস্থা ডোমিনিকা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৩২ সালে, ডোমিনিকা প্রথমবারের মতো আন্তর্জাতিক খেলায় অংশগ্রহণ করেছে; ডোমিনিকায় অনুষ্ঠিত উক্ত ম্যাচে ডোমিনিকা মার্তিনিককে ১–০ গোলের ব্যবধানে পরাজিত করেছে।
১২,০০০ ধারণক্ষমতাবিশিষ্ট উইন্ডসর পার্কে লস পেরিকোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ডোমিনিকার রাজধানী রোজোয় অবস্থিত। বর্তমানে এই দলের ম্যানেজারের দায়িত্ব পালন করছেন রাজেশ লাচ্ছু এবং অধিনায়কের দায়িত্ব পালন করছেন ফারে পেতিত-ক্যানেলের গোলরক্ষক গ্লেনসন প্রিন্স।
ডোমিনিকা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও ডোমিনিকা এপর্যন্ত একবারও অংশগ্রহণ করতে সক্ষম হয়নি।
গ্লেনসন প্রিন্স, চ্যাড বার্ট্রান্ড, ম্যালকম জোসেফ, জুলিয়ান ওয়েড এবং কার্লসন বেঞ্জামিনের মতো খেলোয়াড়গণ ডোমিনিকার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১০ সালের নভেম্বর মাসে প্রকাশিত র‌্যাঙ্কিংয়ে ডোমিনিকা তাদের ইতিহাসে সর্বপ্রথম সর্বোচ্চ অবস্থান (১২৮তম) অর্জন করে এবং ২০০৯ সালের জুলাই মাসে প্রকাশিত র‌্যাঙ্কিংয়ে তারা ১৯৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ডোমিনিকার সর্বোচ্চ অবস্থান হচ্ছে ৫৯তম (যা তারা ১৯৩৮ সালে অর্জন করেছিল) এবং সর্বনিম্ন অবস্থান হচ্ছে ১৯৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ইজ্জতনগর রেলওয়ে বিভাগ
বেরেলিতে অবস্থিত ইজ্জতনগর রেলওয়ে স্টেশনে ইজ্জতনগর রেলওয়ে বিভাগ হল ভারতীয় রেলওয়ের উত্তর পূর্ব রেলওয়ে অঞ্চলের অধীনে একটি রেলওয়ে বিভাগ। এই রেলওয়ে বিভাগটি ১৪ এপ্রিল ১৯৫২ সালে গঠিত হয়েছিল।
বারাণসী রেলওয়ে বিভাগ এবং লখনউ এনইআর রেলওয়ে বিভাগ হল গোরখপুরে সদর দফতর এনইআর জোনের অধীনে অন্য দুটি রেলওয়ে বিভাগ।
দিলীপ সামারাবীরা
দিলীপ প্রসন্ন সামারাবীরা (දුලිප් සමරවීර; জন্ম: ১২ ফেব্রুয়ারি, ১৯৭২) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৩ থেকে ১৯৯৫ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কোল্টস দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মাঝে-মধ্যে অফ ব্রেক বোলিংয়ে পারদর্শী ছিলেন দিলীপ সামারাবীরা।
প্রথম-শ্রেণীর ক্রিকেট
১৯৯১-৯২ মৌসুম থেকে ২০০৩ সাল পর্যন্ত দিলীপ সামারাবীরা’র প্রথম-শ্রেণীর খেলোয়াড়ী জীবন চলমান ছিল। শ্রীলঙ্কার ঘরোয়া আসরে কোল্টস ক্রিকেট ক্লাবের পক্ষে খেলেছেন দিলীপ সামারাবীরা। ১৯৯১-৯২ মৌসুমে প্রথম-শ্রেণীর ক্রিকেটে অভিষেক পর্ব সম্পন্ন হয় তার। দৃঢ়প্রত্যয়ী মনোভাব ও একাগ্রচিত্তে উদ্বোধনী ব্যাটসম্যান হিসেবে খেলতেন। ব্যাটিংয়ের পাশাপাশি কার্যকর অফ স্পিন বোলিংয়ে পারদর্শী ছিলেন।
ঘরোয়া আসরের ক্রিকেটে খাঁটিমানের ব্যাটসম্যান হিসেবে আবির্ভূত হয়েছিলেন। তবে, শ্রীলঙ্কার পক্ষে তার খেলার মান আশানুরূপ ছিল না। প্রতিপক্ষের উদ্বোধনী বোলারদের বিপক্ষে পূর্ণাঙ্গ সুবিধা নেয়ার প্রয়োজনীয় সুযোগে স্ট্রোকপ্লে খেলতে পারেননি।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে ও পাঁচটিমাত্র একদিনের আন্তর্জাতিকে অংশগ্রহণ করেছেন দিলীপ সামারাবীরা। ৮ ডিসেম্বর, ১৯৯৩ তারিখে মোরাতুয়ায় সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি। সীমিত সুযোগ ও ক্ষমতাকে কাজে লাগাতে না পারায় তাকে আর জাতীয় দলে খেলার সুযোগ দেয়া হয়নি।
১৯৯৩ সালে ওয়েস্ট ইন্ডিজ দল শ্রীলঙ্কা গমনে আসে। শ্রীলঙ্কা-ওয়েস্ট ইন্ডিজ এ দুই দলের মধ্যকার উদ্বোধনী টেস্টে ১৬ ও ৫ রান তুলতে পেরেছিলেন। ডিসেম্বর, ১৯৯৩ সালে মোরাতুয়ায় সফরকারীদের বিপক্ষে টেস্ট অভিষেক ঘটে দিলীপ সামারাবীরা’র। তিনি চণ্ডিকা হাথুরুসিংহা’র স্থলাভিষিক্ত হন ও ব্যাটিং উদ্বোধনে নামেন। বেশ ধীরলয়ে ব্যাটিংকর্ম পরিচালনা করেন। ১০৭ বল মোকাবেলায় মাত্র ১৬ রান তুলতে সক্ষম হন। লখনৌয়ে স্বাগতিক ভারত দলের বিপক্ষে নিজস্ব পরবর্তী টেস্টে ব্যক্তিগত সর্বোচ্চ ৪২ রান তুলেন। ভারতের বিপক্ষে পুরো সিরিজের শ্রীলঙ্কা দলের পক্ষে খেলেছিলেন তিনি। এরপর, ১৯৯৫ সালের শুরুরদিকে নিউজিল্যান্ড গমন করেন। সেখানে নিজস্ব শেষ দুই টেস্টে অংশ নেন। এরপর তিনি বাদ পড়েন ও এভাবেই তার আন্তর্জাতিক খেলোয়াড়ী জীবনের সমাপ্তি ঘটে। অংশগ্রহণকৃত ১৪ ইনিংসের কোনটিতেই ৫০ রানের কোটা স্পর্শ করতে পারেননি তিনি।
অবসর
২০০৩ সালে প্রথম-শ্রেণীর ক্রিকেট থেকে অবসর গ্রহণের পূর্ব-পর্যন্ত কোল্টস দলের পক্ষে খেলা চালিয়ে যেতে থাকেন। ওডিআইয়ে তার স্ট্রাইক রেট ৫৩ ও টেস্টে ২৬। বিশ্লেষণ করলে দেখা যায় যে, কোন ধরনের খেলাতেই তিনি দ্রুতগতিতে রান তুলতে পারেননি। আন্তর্জাতিক ক্রিকেটে তিনি বোলিং করার সুযোগ পাননি। তবে, প্রথম-শ্রেণীর ক্রিকেটে ২০ গড়ে ৪১টি প্রথম-শ্রেণীর উইকেট লাভের সুন্দর ক্রীড়াশৈলী প্রদর্শন করেছেন। প্রথম-শ্রেণীর ক্রিকেটে ১৬টি শতরান ও ৩৪টি অর্ধ-শতরানের ইনিংস খেললেও আন্তর্জাতিক অঙ্গনে নিজেকে প্রতিষ্ঠিত করতে পারেননি তিনি।
তার কনিষ্ঠ ভ্রাতা থিলান সামারাবীরা শ্রীলঙ্কার পক্ষে টেস্ট, ওডিআই ও টি২০আইয়ে খেলেছেন। অপরদিকে তার ভগ্নীপতি বাথিয়া পেরেরা শ্রীলঙ্কায় ঘরোয়া পর্যায়ের প্রথম-শ্রেণীর ক্রিকেটে অংশ নিয়েছেন।
একাত্তরের চিঠি
একাত্তরের চিঠি গ্রন্থটি প্রকাশিত হয় প্রথমা প্রকালন থেকে। কাইয়ুম চৌধুরী এর প্রচ্ছদ তৈরি করেন। গ্রন্থটি অলংকরণ করেন অশোক কর্মকার। সম্পাদনা পরিষদের পক্ষে এর ভূমিকা লেখেন সাহিত্যিক রশীদ হায়দার।
একাত্তরের চিঠির প্রথম চিঠির লেখক শহীদ কাজী নূরুন্নবী। চিঠি লেখার সময়কাল ও স্থান-২৯শে মার্চ/রাজশাহী '৭১। ১৯৭১ সালে রাজশাহী মেডিকেল কলেজের শেষ বর্ষের ছাত্র এবং কলেজ ছাত্রলীগের সভাপতি ছিলেন। মুক্তিযুদ্ধকালে মুজিব বাহিনীর রাজশাহীর প্রধান ছিলেন। ১ অক্টোবর ১৯৭১ তাঁকে পাকিস্তানি বাহিনী আটক করে শহীদ শামসুজ্জোহা হলে নিয়ে যায়। তাঁর আর খোঁজ পাওয়া যায়নি। গ্রন্থটির সর্বশেষ চিঠিটি লেখক মুক্তিযোদ্ধা নিতাইলাল হোড়। চিঠির প্রাপক অ্যাডভোকেট এম এ সামাদ, তিনি ২০০৭ সালে মৃত্যুবরণ করেন। তাঁরই ছেলে জয়েনউদ্দিন মাহমুদ চিঠিটি পাঠিয়েছেন।
বিষয়বস্তু
একাত্তরের চিঠির বেশির ভাগ চিঠি মাকে লেখা। চিঠিগুলো পড়ে মনে হয়, 'মা'র ও 'স্বদেশ' যেন একই শব্দ, সমার্থক।
জৈনধর্মে ঈশ্বর
জৈনধর্মে ঈশ্বর ধারণাটি অন্যান্য ধর্মের ঈশ্বর ধারণার তুলনায় অনেকটাই স্বতন্ত্র। জৈনধর্মে ঈশ্বরত্বকে প্রত্যেক আত্মার অন্তর্নিহিত গুণ মনে করা হয়। জৈন বিশ্বাস অনুসারে, আত্মার এই গুণটি কর্ম-সংক্রান্ত বিষয়ের সংযোগের কারণে প্রচ্ছন্ন থাকে। যে সকল আত্মা অনন্ত আনন্দ, অনন্ত শুদ্ধ জ্ঞান (‘কেবল জ্ঞান’), অনন্ত শক্তি ও অনন্ত অন্তর্দৃষ্টি অর্জন করতে সমর্থ হন, তাদেরই জৈনধর্মে ‘ঈশ্বর’ বলা হয়। ব্রহ্মাণ্ডের অভিপ্রকাশ, সৃষ্টি ও পালনের জন্য দায়ী সৃষ্টিকর্তা দেবতার ধারণাটি জৈনধর্মে প্রত্যাখ্যান করা হয়। জৈন মতবাদ অনুসারে, ব্রহ্মাণ্ড ও তার উপাদানগুলি (আত্মা, বস্তু, মহাকাশ, কাল ও গতির নিয়মাবলি) সর্বদাই বিদ্যমান। সকল উপাদান ও কর্ম পরিচালিত হয় বিশ্বজনীন প্রাকৃতিক বিধান অনুসারে। জগত-বহির্ভূত আত্মা ব্রহ্মাণ্ডের ন্যায় জাগতিক বস্তুকে প্রভাবিত করতে পারেন না।
সংজ্ঞা
সাধারণ দৃষ্টিকোণ থেকে দেখলে, প্রত্যেক জীবিত সত্ত্বার আত্মা সকল দিক থেকেই যথাযথ এবং সকল প্রকার কর্মের বন্ধন থেকে মুক্ত। এই ধরনের আত্মাকেই ‘ঈশ্বর’ বা ‘ঈশ্বরীয় গুণসম্পন্ন আত্মা’ মনে করা হয়। এই ‘ঈশ্বর’ ধারণাটি কেবলমাত্র সেই সব আত্মার ক্ষেত্রেই প্রযোজ্য, যে আত্মার মধ্যে ঈশ্বরীয় গুণগুলি নিজস্ব অন্তর্নিহিত প্রকৃতি অনুসারে প্রকাশিত হয়েছে।
রত্নকরন্দ শ্রাবকাচার (একটি প্রধান জৈন ধর্মগ্রন্থ) অনুসারে:
ঈশ্বরত্ব
জৈন বিশ্বাস অনুসারে, ঈশ্বরত্ব প্রত্যেক আত্মার (বা প্রত্যেক জীবিত সত্ত্বার) একটি অন্তর্নিহিত গুণ। এই গুণের বৈশিষ্ট্য হল অনন্ত আনন্দ, অনন্ত শক্তি, অনন্ত শুদ্ধ জ্ঞান (‘কেবল জ্ঞান’) অনন্ত অন্তর্দৃষ্টি এবং গণনাযোগ্য অন্যান্য অনন্ত গুণাবলির যথাযথ অভিপ্রকাশ। এই বিষয়টি দুটি দৃষ্টিকোণ থেকে দেখা যায়। প্রথমত, আত্মাকে দেখা যায় আত্মারই দৃষ্টিকোণ থেকে। সময়সার, নিয়মসার ও প্রবচনসূত্র নামক গূঢ় ও গুপ্ত গ্রন্থগুলিতে এই দৃষ্টিকোণ থেকে আত্মার গুণাবলি, যথাযথ গঠনভঙ্গিমা, উপাদান ও প্রকৃতি এবং আত্মা ও আত্মার সূত্র গুণাবলি থেকে উদ্ভূত বিভিন্ন অবস্থার ব্যাখ্যা দেওয়া হয়েছে। দ্বিতীয়ত, আত্মাকে আত্মার থেকে ভিন্ন বস্তু এবং সেগুলির সঙ্গে আত্মার সম্পর্কের দৃষ্টিকোন থেকে দেখা। এই মত অনুসারে, আত্মার গুণাবলি কর্মের কারণে প্রচ্ছন্ন থাকে। জৈনধর্মে কর্ম হল প্রকৃতির মৌলিক উপাদান। যিনি সঠিক বিশ্বাস, সঠিক জ্ঞান ও সঠিক আচরণের মাধ্যমে কর্মের বন্ধন ছিন্ন করতে পারেন, তাকেই একজন ‘ঈশ্বর’ বলা চলে। আত্মার এই যথার্থতাকে বলা হয় ‘কেবলী’। একজন ঈশ্বর কেবলী ভাব অর্জন করে মুক্ত আত্মায় পরিণত হন। দুঃখ, জন্ম ও মৃত্যুর ধারাবাহিক চক্র, জগত, কর্ম এবং দেহের থেকে মুক্তি লাভ করেন। এটিকে বলা হয় ‘নির্বাণ’ বা মোক্ষ।
জৈনধর্ম জ্ঞান লাভের জন্য কোনও সর্বোচ্চ সত্ত্বার উপর নির্ভরশীলতার শিক্ষা দেয় না। তীর্থঙ্করেরা হলেন পথপ্রদর্শক ও শিক্ষক। তারা জ্ঞানলাভের মার্গদর্শন করান। তবে জ্ঞানলাভের জন্য ব্যক্তিকে নিজেকে সংগ্রাম করতে হয়। নৈতিক পুরস্কার ও যন্ত্রণাগুলি কোনও দিব্য সত্ত্বার কাজ নয়। এগুলি বিশ্বের একটি অন্তর্নিহিত নৈতিক শৃঙ্খলার ফল। এটি একটি স্বয়ংক্রিয় যন্ত্রস্বরূপ। তাই ব্যক্তি কর্মের মাধ্যমে নিজ কর্মের ফল ভোগ করেন।
জৈনরা বিশ্বাস করেন, জ্ঞান ও সকল কর্মের বন্ধন থেকে সর্বোচ্চ মুক্তি লাভ করার জন্য ব্যক্তিকে অবশ্যই নৈতিক আদর্শগুলি পালন করতে হবে। শুধুমাত্র চিন্তার ক্ষেত্রে নয়, বাক্য ও কার্যের ক্ষেত্রেও এই আদর্শগুলি পালন করা আবশ্যিক। জীবনব্যাপী কাজের মাধ্যমে এই অনুশীলনকে বলা হয় ‘মহাব্রত’ পালন।
ঈশ্বরদের দুইভাগে ভাগ করা যায়। যথা: সাকার ঈশ্বর, যাঁরা ‘অরিহন্ত’ নামে পরিচিত এবং নিরাকার ঈশ্বর, যাঁরা ‘সিদ্ধ’ নামে পরিচিত। জৈনধর্মে ‘দেবী’ ও ‘দেব’দের স্বর্গবাসী আত্মা মনে করা হয়। তাঁর পূর্ব পূর্ব জন্মে সৎ কর্মের আচরণের ফলে স্বর্গবাসী হওয়ার সুযোগ পেয়েছেন। এই আত্মাদের স্বর্গবাসের কাল নির্দিষ্ট। এই সময়কাল উত্তীর্ণ হলে তাঁদেরও মোক্ষ লাভ করার জন্য আবার মানুষ রূপে পুনর্জন্ম গ্রহণ করতে হয়।
এই জন্য জৈনধর্মে ঈশ্বরের সংখ্যা অনন্ত। সকলেই গুণাবলির অভিপ্রকাশের ক্ষেত্রে সমান, মুক্ত ও অনন্ত। আত্মা ও কর্ম জৈনধর্মে পৃথক। আত্মা সজীব এবং কর্ম নির্জীব। যাঁরা জ্ঞান লাভের অবস্থায় থাকেন এবং পরে জ্ঞান লাভ করেন, জৈনধর্মে তাঁদেরই ‘ঈশ্বর’ বলা হয়। তাই যে সত্ত্বারা (‘অরিহন্ত’) সর্বোচ্চ জ্ঞান (‘কেবল জ্ঞান’) অর্জন করেছেন, তাদের ‘ঈশ্বর’ বলে পূজা করা হয়। ঈশ্বরত্বের গুণ সকলের ক্ষেত্রে এক ও সমান। জৈনধর্মকে কখনও কখনও একটি ঈশ্বর-নিরপেক্ষ ধর্ম মনে করা হয়। যদিও ঈশ্বর ধারণার সংজ্ঞা অনুসারে এটিকে নাস্তিক্যবাদী বা বহু-ঈশ্বরবাদী ধর্মও বলা যায়।
পঞ্চ-পরমেষ্টী
জৈনধর্মে ‘পঞ্চ-পরমেষ্টী’রা (সংস্কৃত ভাষায় যার অর্থ ‘পাঁচ সর্বোচ্চ সত্ত্বা’) হলেন ধর্মীয় কর্তৃপক্ষ কর্তৃক নির্দিষ্ট পদমর্যাদাক্রমে ন্যস্ত পাঁচ প্রকারের সর্বোচ্চ পূজনীয় সত্ত্বা। এই পাঁচ ধরনের সর্বোচ্চ সত্ত্বারা হলেন:
অরিহন্ত
যে মানব সকল অন্তর্নিহিত কামনাবাসনা জয় এবং অনন্ত সত্য জ্ঞান (‘কেবল জ্ঞান’) অর্জন করতে পারেন, তাকেই জৈনধর্মে ‘অরিহন্ত’ নামে পূজা করা হয়। তাদের বলা জয় ‘জিন’ (বিজয়ী) বা ‘কেবলী’ (সর্বজ্ঞ সত্ত্বা)। অরিহন্ত হলেন এমন এক আত্মা যিনি সকল কামনা ধ্বংস করেছেন, যাঁর কোনও বন্ধন নেই এবং কোনও বাসনাও নেই। এই কারণেই তিনি চারটি ‘ঘাটিয়া কর্ম’ ধ্বংস করতে সমর্থ হয়েছেন এবং ‘কেবল জ্ঞান’ অর্জন করে সর্বজ্ঞ হয়েছেন। এই ধরনের আত্মার তবু একটি শরীর ও চারটি ‘অঘাটিয়া কর্ম’ থাকে। নিজেদের মানবজীবনের শেষে অরিহন্তেরা সকল অবশিষ্ট অঘাটিয়া কর্ম ধ্বংস করে সিদ্ধত্ব প্রাপ্ত হন। দুই ধরনের ‘কেবলী’ বা ‘অরিহন্ত’ আছেন:
তীর্থঙ্কর
‘তীর্থঙ্কর’ শব্দটির অর্থ ‘তীর্থের প্রতিষ্ঠাতা’। জৈনধর্মে ‘তীর্থ’ শব্দটির অর্থ ‘সমুদ্রের মধ্যে দিয়ে যাওয়া একটি গমনযোগ্য পথ’। তীর্থঙ্করেরা জন্ম ও মৃত্যুর অনন্ত সমুদ্রের মধ্য দিয়ে ‘গমযোগ্য পথে’র সন্ধান দেন। জৈন বিশ্বজনীন সময়চক্র অনুসারে, অবসর্পিণী যুগে ঋষভনাথ ছিলেন প্রথম তীর্থঙ্কর এবং মহাবীর ছিলেন শেষ তীর্থঙ্কর।
তীর্থঙ্কররা শ্রমণ, শ্রমণী, শ্রাবক ও শ্রাবিকা নিয়ে গঠিত চতুর্মুখী সংঘের পুনরুজ্জীবন ঘটান। জৈন সাহিত্য অনুসারে, প্রত্যেক বিশ্বজনীন সময়চক্রের অর্ধেক কালে ঠিক ২৪ জন তীর্থঙ্কর কৃপা করেন। তীর্থঙ্করদের বলা যায় শিক্ষক ঈশ্বর। তাঁরা জৈন দর্শন শিক্ষা দেন। জৈন ও হিন্দুধর্মে দেবপূজার নিয়মে কিছু সাদৃশ্য থাকলেও, দেবতা হিদেবে তীর্থঙ্করেরা হিন্দু দেবমণ্ডলীর দেবদেবীগণের অনুরূপ নন। তীর্থঙ্করেরা মুক্ত। তাঁরা ব্রহ্মাণ্ডের অপর কিছুর সঙ্গে কোনও প্রকার আদানপ্রদানের ঊর্ধ্বে। তাঁরা কোনও রকম সৃজনশীল কাজে লিপ্ত থাকেন না। প্রার্থনার উত্তরে মধ্যস্থতা করার যোগ্যতা বা ক্ষমতাও তাঁদের নেই।
সিদ্ধ
নির্বাণ লাভের সময় সকল অরিহন্তই ‘সিদ্ধ’ বা মুক্ত আত্মায় পরিণত হন। সিদ্ধ হলেন এমন এক আত্মা, যিনি জন্ম ও মৃত্যুর ক্রমিক চক্রের থেকে নিষ্কৃতি লাভ করেছেন। এমন আত্মা নিজের সত্য সত্ত্বাটিকে জানতে পেরে সকল কর্ম ও দেহের বন্ধন থেকে মুক্ত হয়ে যান। তিনি নিরাকার। অনন্ত আনন্দ, অনন্ত অন্তর্দৃষ্টি, অনন্ত জ্ঞান ও অনন্ত শক্তির অধিকারী হয়ে তিনি ব্রহ্মাণ্ডের শীর্ষদেশে ‘সিদ্ধশিলা’ (মুক্ত আত্মাদের রাজ্য) নামক স্থানে বাস করেন।
আচারাঙ্গ সূত্র (১.১৯৭) গ্রন্থে সিদ্ধদের সম্পর্কে বলা হয়েছে: "মুক্ত আত্মা দীর্ঘ নয়, ক্ষুদ্র নয়, গোল নয়, ত্রিকোণ নয়, চতুর্ভূজ নয়, বৃত্ত নয়। সে কালো নয়, নীল নয়, লাল নয়, সবুজ নয়, সাদাও নয়। সে সুগন্ধী বা দুর্গন্ধপূর্ণও নয়। সে তিক্ত নয়, কটুস্বাদের নয়, সঙ্কুচিত নয়, মিষ্টিও নয়। সে রুক্ষ বা কোমল নয়। সে ভারী বা হালকা নয়। সে শীতল বা উত্তপ্ত নয়। সে কঠোর বা মসৃণ নয়। সে নিরাকার। তার পুনর্জন্ম নেই। (বস্তুর) সঙ্গে তার কোনও সম্পর্ক নেই। সে নারী, পুরুষ বা লিঙ্গ-নিরপেক্ষও নয়। সিদ্ধ সকল ধারণা ও জ্ঞানের অধিকারী, তবু সে তুলনার অতীত। এর সার নিরাকার; নিঃশর্তের কোনও শর্ত নেই। সে শব্দ নয়, বর্ণ নয়, গন্ধ নয়, স্বাদ অয়, স্পর্শ নয় বা সেই ধরনের কোনও কিছুই নয়।"
সিদ্ধত্ব হল সকল আত্মার সর্বোচ্চ লক্ষ্য। অসংখ্য আত্মা সিদ্ধ হয়েছেন এবং আরও অসংখ্য আত্মা সিদ্ধ হবেন। জৈনধর্ম অনুসারে, ঈশ্বরত্ব কয়েকজন সর্বজ্ঞ ও শক্তিমান সত্ত্বার একচেটিয়া অধিকার নয়। সঠিক ধারণা, জ্ঞান ও আচরণের মাধ্যমে সকল আত্মা আত্মস্বরূপ উপলব্ধি করে সিদ্ধত্ব অর্জন করতে পারেন। এই অনন্ত আনন্দের অবস্থা লাভ করে এবং সকল কামনা ধ্বংস করে আত্মা আর জাগতিক বিষয় নিয়ে চিন্তা করেন না এবং ব্রহ্মাণ্ডের কাজকর্মেও হস্তক্ষেপ করেন না। কারণ, কোনও ধরনের ক্রিয়াকর্ম বা কামনা পুনরায় কর্মের বন্ধনে আত্মাকে আবদ্ধ করে এবং সেক্ষেত্রে মুক্তি লুপ্ত হয়।
জৈনরা এই কামনাবাসনাহীন দেবতাদের উদ্দেশ্যে প্রার্থনা জানান। তাদের থেকে বিশেষ কিছু লাভ করার উদ্দেশ্যে তারা প্রার্থনা করেন না। যে গুণাবলি কর্মের বন্ধন ধ্বংস করে ঈশ্বরত্ব লাভে সহায়ক হয়েছে, সেই গুণাবলির প্রতিই তারা প্রার্থনা জানান। ‘বন্দেতদ্গুনলব্ধায়’ (‘সেই দেবতাদের গুণাবলির প্রতি আমরা প্রার্থনা জানাই সেই সব গুণাবলি অর্জনের জন্য’) শব্দটির মাধ্যমে এই ধারণাটি আরও স্পষ্ট হয়।
অ্যানি ভ্যালেলির মতে: "জৈনধর্ম নিচে নেমে আসার ধর্ম নয়। জৈনধর্মে আমরাই আছি যাদের উপর দিকে উঠতেই হয়। আমাদের শুধু নিজেদের সাহায্য করতে হবে। জৈনধর্মে আমাদের ঈশ্বর হতে হবে। সেটাই একমাত্র কথা।"
দেব
জৈন বিশ্বতত্ত্বে ‘দেব’ বা দৈব সত্ত্বাগুলির বিস্তারিত বিবরণ পাওয়া যায়। তবে এই সত্ত্বারা সৃষ্টিকর্তা বা ঈশ্বর – কোনও অর্থেই গৃহীত হয়নি। অন্যান্য জীবিত সত্ত্বার মতো তারাও দুঃখ ও পরিবর্তনের মুখাপেক্ষী। এঁদের মৃত্যুও অবশ্যম্ভাবী।
জৈনধর্মে তীর্থঙ্করদের সহচর রূপে ‘শাসনদেবতা’ ও ‘শাসনদেবী’দের অস্তিত্বের বিবরণ পাওয়া যায়। এঁরা তীর্থঙ্করদের দিব্য প্রচার সভা ‘সমবসরণ’ সৃজন করেন। এই ধরনের দৈব সত্ত্বারা নিম্নোক্ত শ্রেণিতে বিভক্ত:
যে সব আত্মারা সৎ কর্মের অনুষ্ঠান করেন, তারা স্বর্গে দেবতা রূপে জন্মগ্রহণ করেন। তার জীবনকাল বেশ দীর্ঘ। তবে সৎ কর্মের প্রভাব ফুরালে তারা কর্মের ফল অনুসারে আবার মানবলোক, পশুলোক বা নরকে জন্মগ্রহণ করেন। এই সকল দেবগণ মুক্ত নন। তাদের আসক্তি ও কামনাবাসনা রয়েছে। তাই তারা পূজনীয়ও নন।
আচার্য হেমচন্দ্র এই ধরনের দেবপূজার সমালোচনা করে লিখেছেন: "এই ধরনের স্বর্গীয় সত্ত্বারা (দেবগণ) আসক্তি ও কামনাবাসনায় জর্জরিত; তাঁরা তাঁদের পাশে নারী ও অস্ত্র রাখেন, কাউকে পছন্দ করেন, কাউকে অপছন্দ করেন; এই ধরনের স্বর্গীয় সত্ত্বাদের পূজা করা মুক্তিকামীর উচিত নয়।"
এই ধরনের দেবতাদের পূজাকে ‘মিথ্যাত্ব’ বা ভ্রান্ত বিশ্বাস বলা হয়। মনে করা হয়, এই ধরনের পূজা মানুষকে কর্মের বন্ধনে আবদ্ধ করে।
সৃষ্টিতত্ত্ব-বিরোধিতা
জৈন ধর্মগ্রন্থে ব্রহ্মাণ্ডের সৃষ্টিকর্তা রূপে ঈশ্বরের ধারণাটি প্রত্যাখ্যান করা হয়েছে। আরও বলা হয়েছে যে, কোনও জীবিত সত্ত্বার কর্মের জন্য দায়ী বা কর্মের কারণস্বরূপ কোনও ঈশ্বরের অস্তিত্ব নেই। খ্রিস্টীয় ১২শ শতাব্দীতে আচার্য হেমচন্দ্র যোগশাস্ত্র গ্রন্থে ব্রহ্মাণ্ড সম্পর্কে জৈন দৃষ্টিভঙ্গি বর্ণনা করতে গিয়ে লিখেছেন: "এই ব্রহ্মাণ্ড কেউ সৃষ্টি করেননি, কেউ এটি রক্ষা করেন না; এটি স্বরক্ষিত, এর কোনও ভিত্তি বা সহায়ক নেই।"
যদি ঈশ্বর জগত সৃষ্টি করে থাকেন, তবে সৃষ্টির পূর্বে তিনি কোথায় ছিলেন? যদি বল, তিনি তুরীয় এবং তাঁর কোনও অবলম্বনের প্রয়োজন নেই, তবে এখন তিনি কোথায়?
কোনও প্রকার কাঁচামাল ছাড়া ঈশ্বর কীভাবে জগত সৃষ্টি করলেন? যদি বল, তিনি প্রথমে কাঁচামাল সৃষ্টি করে, তারপর জগত সৃষ্টি করেছেন, তবে অন্তহীন ক্ষয়ের সম্মুখীন হবে।
ঈশ্বর যদি নিজের ইচ্ছায় কোনও প্রকার কাঁচামাল ছাড়াই এই জগত সৃষ্টি করেন, তবে এটি তাঁর ইচ্ছা ছাড়া আর কিছুই না – এবং কে এই ছেলেমানুষি কথায় বিশ্বাস করবে?
তিনি যদি নিখুঁত ও পূর্ণ হন, তবে সৃষ্টির ইচ্ছা তাঁর মধ্যে জাগবে কেন? অন্যদিকে যদি তিনি নিখুঁত না হন, তবে মৃৎশিল্পী যেমন ব্রহ্মাণ্ড সৃষ্টি করতে পারে না, তেমনি তিনিও তা সৃষ্টি করতে পারবেন না।
যদি তিনি নিরাকার, কর্মহীন ও সর্বপ্রিয় হন, তবে তিনি কীভাবে জগত সৃষ্টি করলেন? এই ধরনের এক আত্মা, যাঁর মধ্যে কোনও সত্ত্বাই নেই, তাঁর মধ্যে কোনও কিছু সৃষ্টি করার ইচ্ছাও থাকার কথা নয়।
যদি তিনি নিখুঁত হন, তবে তিনি মানবের তিন লক্ষ্য স্থির করার চেষ্টা করবেন না। তবে তিনি ব্রহ্মাণ্ড সৃষ্টি করবেন কোন সুবিধা পাওয়ার জন্য?
যদি বল, তিনি কোনও উদ্দেশ্যেই সৃষ্টি করেননি, শুধু তাঁর প্রকৃতি সৃষ্টি করার। তবে ঈশ্বর ধারণা অর্থহীন। যদি তিনি কোনও ধরনের লীলাচ্ছলে সৃষ্টি করে থাকেন, তবে সেই লীলা মূর্খ বালকের খেলা মাত্র। তার পরিণতিতে বিপদ আছে।
যদি তিনি সাকার সত্ত্বার (পূর্বতন সৃষ্টিতে প্রাপ্ত) কর্মের কারণে সৃষ্টি করেন, তবে তিনি সর্বশক্তিমান প্রভু নন, অন্য কিছুর অধীনস্থ মাত্র।
যদি তিনি জীবিত সত্ত্বার প্রতি প্রেম ও তাদের প্রয়োজনের কারণে জগত সৃষ্টি করে থাকেন, তবে তিনি কেন সকল দুর্ভাগ্য থেকে মুক্ত সম্পূর্ণ আনন্দময় জগত সৃষ্টি করলেন না?
যদি তিনি তুরীয় হন, তবে তিনি সৃষ্টি করতেন না। কারণ, সেক্ষেত্রে তিনি মুক্ত হতেন: আদানপ্রদানে লিপ্ত থাকলেও হতেন না, কারণ, সেক্ষেত্রে তিনি সর্বশক্তিমান হতেন না। এইভাবেই ঈশ্বর কর্তৃক জগত সৃষ্টির ধারণাটির কোনও ভিত্তি নেই।
নিজের সৃষ্ট সন্তানদের হত্যা করে ঈশ্বর মহাপাপ করতেন। যদি বল, তিনি শুধু অশুভ সত্ত্বাকে ধ্বংস করতে হত্যা করেন, তবে কেন তিনি সেই ধরনের অশুভ সত্ত্বা সৃষ্টি করলেন?
সৎ ব্যক্তির উচিত দিব্য সৃষ্টিতত্ত্বের অশুভ মতবাদে বিশ্বাসকারীদের বিরুদ্ধে যুদ্ধ করা। জানবে, জগত সৃষ্ট হয়নি, যেমন সময় সৃষ্টি হয়নি, তেমন। এর শুরু বা শেষ নেই। এর ভিত্তি আদর্শ, জীবন ও অন্যান্য। অসৃষ্ট ও অবিনশ্বর জগত নিজ প্রকৃতির অধীনেই বেঁচে থাকে।"
কিভি
কিভি (ইংরেজিঃ Kivy) একটি মুক্তসোর্স পাইথন লাইব্রেরী যা মূলত ন্যাচারাল ইউজার ইন্টারফেস (NUI) সমৃদ্ধ মাল্টিটাচ এ্যপ্লিকেশন সফটওয়্যার তৈরি করার জন্য প্রস্তুত করা হয়েছে। গুই (GUI) বা গ্রাফিক্যাল ইউজার ইন্টারফেস ফ্রেমওয়ার্ক গুলোর বেশিরভাগই কোন না কোন সুনির্দিষ্ট অপারেটিং সিস্টেম (ও/এস) নির্ভর। অর্থাৎ বেশিরভাগ গুই লাইব্রেরি কোন একটি নির্দিষ্ট ও/এসকে কেন্দ্র করে উন্নয়ন করা হয়। ফলে এক ও/এসের জন্য লেখা লাইব্রেরী দিয়ে প্রস্তুতকৃত এ্যপ অন্য ও/এসে নির্বাহ করা সম্ভব হয় না। কিভি এই সীমাবদ্ধতা দূর করার লক্ষ্যে নেয়া একটি উচ্চাভিলাষী পদক্ষেপ। কিভিতে প্রস্তুতকৃত এ্যপ প্রায় সকল জনপ্রিয় ও/এসে কোন ধরনের পরিবর্তন বা অভিযোজন ছাড়াই নির্বাহ করা সম্ভব হয়। বর্তমানে কিভি যেসকল ও/এস সমর্থন করছে সেগুলো হলঃ উইন্ডোজ, ম্যাক ও/এস এক্স, লিনাক্স, অ্যান্ড্রয়েড, অ্যাপলের আইওএস, রাস্পবেরি পাই ও/এস ইত্যাদি। কিভি এমআইটি লাইসেন্সের আওতাধীন মুক্তসোর্স ও বিনামূল্যে বিতরণযোগ্য ফ্রেমওয়ার্ক।
ডকুমেন্টেশন
কিভির অফিসিয়াল ওয়েবসাইটে সম্পূর্ণ লাইব্রেরীটির উপর একটি বিস্তারিত ডকুমেন্টেশন রয়েছে। সম্পূর্ণ ডকুমেন্টেশনটি পিডিএফ আকারে ডাউনলোড করার সুবিধা সংযোজন করা হয়েছে। তাছাড়া কিভির অ্যাপলিকেশন প্রোগ্রামিং ইন্টারফেসের জন্য একটি বিশদ এপিআই রেফারেন্সও রয়েছে। গিটহাবে প্রয়োজনীয় লিংকসহ একটি উইকি প্রকাশনা রয়েছে।
উন্নয়নকারী
কিভি একটি কমিউনিটি প্রজেক্ট যা বেশ কয়েকজন পেশাদার সফটওয়্যার উন্নয়নকারীদের সমন্বিত প্রচেষ্টায় সফল করা সম্ভব হয়েছে। কিভি লাইব্রেরী গড়ে তোলার পেছনে যাদের অবদান বেশি বলে গণ্য করা হয় তারা হলেন, ম্যাথু ভারবেল, থমাস হ্যানসেন, গ্যাব্রিয়েল পেটিয়ের, অক্ষয় আরোরা, ব্রায়ান নাপ, জেফ পিটম্যান, বেন রস, জ্যাকব কোভাক, আলেকজেন্ডার টেইলর, ম্যাথু এইনহর্ন, রিচার্ড লারকিন। উল্লেখিত প্রোগ্রামারগণ ছাড়াও কিভি ফ্রেমওয়ার্ক উন্নয়নে আরও বেশ কিছু প্রোগ্রামারের অবদান রয়েছে।
শিক্ষা উপকরণ
কিভি ফ্রেমওয়ার্ক সম্পর্কে বিস্তারিত জানা ও কিভি ব্যবহার করে অ্যাপ্লিকেশন তৈরি করার জন্য কিভির অফিসিয়াল ওয়েবসাইটে দেয়া পিডিএফ ও অনলাইন রেফারন্স ছাড়াও আরও বেশ কিছু শিক্ষা উপকরণ কিভি ফ্রেমওয়ার্ক উন্নয়নকারীরা তৈরি করেছেন। এর মধ্যে একটি চমৎকার ভিডিও টিউটোরিয়াল রয়েছে ইউটিউবে। আলেকজেন্ডার টেইলর এই টিউটোরিয়ালটি তৈরি করেছেন। তাছাড়া কিভি ফ্রেমওয়ার্কের ফেসবুক, টুইটার , গিটহাব ও গুগল প্লাস একাউন্টে যেয়ে যে কোন নবীন শিক্ষার্থী কিভি সম্পর্কে যেকোনো ধরনের প্রশ্ন করতে ও এবিষয়ে আলোচনা করতে পারবেন। কিভি সম্পর্কে বিস্তারিত আলোচনা করার জন্য একটি ফোরামও রয়েছে। এসব ছাড়াও অফিসিয়াল ওয়েবসাইটে নিয়মিত কিভি সম্পর্কিত বিভিন্ন বিষয়কে কেন্দ্র করে ব্লগ প্রকাশিত হয়। যেকোনো কিভি ব্যবহারকারী কিভি বিষয়ক কোন ধরনের সাহায্য বা পরামর্শের জন্য লাইব্রেরীটির উন্নয়নকারীদের সাথে সরাসরি যোগাযোগ করতে পারেন।
চাচান্দা
জনসংখ্যার উপাত্ত
ভারতের ২০০১ সালের আদমশুমারি অনুসারে চাচান্দা শহরের জনসংখ্যা হল ১০,৩০০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৩৫%। পুরুষদের মধ্যে সাক্ষরতার হার ৪৪% এবং নারীদের মধ্যে এই হার ২৬%। সারা ভারতের সাক্ষরতার হার ৫৯.৫%, তার চাইতে চাচান্দা এর সাক্ষরতার হার বেশি।
এই শহরের জনসংখ্যার ২৩% হল ৬ বছর বা তার কম বয়সী।
ব্রেভ ওয়েব ব্রাউজার
ব্রেভ (Brave) ক্রোমিয়াম ওয়েব ব্রাউজার ভিত্তিক একটি ফ্রি ও ওপেন সোর্স ওয়েব ব্রাউজার। ব্রাউজারটি বিজ্ঞাপন ও ওয়েবসাইট ট্র্যাকার ব্লক করে। কোম্পানিটি ব্রাউজারটির ভবিষ্যৎ সংস্করণে ব্যবহারের জন্য অর্থ ব্যবসায় মডেল পরিগ্রহণের প্রস্তাব দিয়েছে।
২০১৯ অনুযায়ী ব্রেভ গ্নু লিনাক্স, উইন্ডোজ, ম্যাকওএস, অ্যান্ড্রয়েড ও আইওএসের জন্য মুক্তি পেয়েছে। বর্তমান সংস্করণটিতে পূর্ব থেকেই পাঁচটি সার্চ ইঞ্জিন অন্তর্ভুক্ত থাকে, যার মধ্যে তাদের অংশীদার ডাকডাকগোও রয়েছে।
ইতিহাস
ব্রেভ সফটওয়্যার নামে ২৮ মে ২০১৫ সালে গঠিত একটি কোম্পানি ব্রেভ উন্নয়ন করেছে। কোম্পানির প্রধান নির্বাহী কর্মকর্তা ব্রেন্ডেন ইচ, ও প্রধান প্রযুক্তি কর্মকর্তা ব্রায়ান বন্ডি। ২০ জানুয়ারি ২০১৬ সালে ব্রেভ সফটওয়্যারের প্রথম সংস্করণ প্রকাশিত হয়, যেখানে তারা তাদের অ্যাড ব্লকের বৈশিষ্ট্যটির কথা জানায়, সাথে পরবর্তী গোপনীয়তা অ্যাড বৈশিষ্ট্য ও আয় বণ্টন প্রোগ্রাম নিয়ে তাদের পরিকল্পনার কথাও জানায়।
ডিসেম্বর ২০১৮ পর্যন্ত ব্রেভ মুওন নামে ইলেক্ট্রনের একটি ফোর্ক চালাতো। তবে উন্নয়ন ও ব্যবস্থাপনার ঝামেলা এড়াতে তারা পরে ক্রোমিয়ামে স্থানান্তরিত হয়।
ইউব্লক অরিজিন, ও গোস্টারির অ্যালগরিদম থেকে থেকে উদ্বুদ্ধ হয়ে ব্রেভ জুন ২০১৯ সালে তারা রাস্টে নতুন একটি অ্যাড ব্লকিং রুল তৈরী করে, যা তাদের মতে পূর্বের সি++ এ উন্নয়নকৃত রুল থেকে ৬৯ গুণ বেশি দ্রুত।
ব্যবসায় মডেল
ব্রেভ বেসিক অ্যাটেনশন টোকেন (ব্যাট) ব্যবহার করে আয় বণ্টন করে। মূলত ডেলওয়্যারে হাইপারওয়্যার ল্যাবস ইনকর্পোরেটেড নামে নিবন্ধিত কোম্পানি ২০১৫ সালে তার নাম ব্রেভ সফটওয়্যার, ইংকে পরিবর্তন করে ও ক্যালিফোর্নিয়ায় নিবন্ধিত হয়। বর্তমানে এখানে কোম্পানিটির সদর দপ্তর অবস্থিত।
নভেম্বর ২০১৯ সালে ব্রেভ ব্যবহারকারীদের সাথে ৭০% আয় ভাগাভাগিতে অ্যাডনেটওয়ার্ক আনে।
সমালোচনা ও গ্রহণযোগ্যতা
জানুয়ারি ২০১৬ সালে, আরস টেকনিকার সেবাস্তিয়ান এন্থনি ব্রেভকে একটি "ক্যাশ-গ্র্যাব" ও "ডাবল ডিপ হিশেবে অ্যাখ্যায়িত করেন। তার মতে, "ব্রেভ একটি দারুণ ধারণা। কিন্তু এটাতো আসলে অন্যের বিজ্ঞাপনের জায়গায় নিজের বিজ্ঞাপন দেখানো ব্যতীত আর কিছু নয়।"
এপ্রিল ২০১৭ সালে টেকওয়ার্ল্ড ব্রেভের দারুণ গতি ও উন্নত বিজ্ঞাপন ট্র্যাকিং নিয়ন্ত্রনের প্রশংসা করে। তবে এর প্রসারণ ক্ষমতা যে এখনও পরিপূর্ণ নয়, তাও উল্লেখ করেন।
বেসিক অ্যাটেনশন টোকেন
থাম্ব|বেসিক অ্যাটেনশন টোকেন লোগো|150px "বেসিক অ্যাটেনশন টোকেন" (ব্যাট) একটি ইথারিয়াম-ভিত্তিক ওপেন সোর্স, বিকেন্দ্রিক বিজ্ঞাপন বিনিময় প্ল্যাটফর্ম। ব্রেভের পরিশ‌‌োধ পদ্ধতি, যেটি আগে বিটকয়েন ব্যবহার করতো, ব্যবহারকারীদের ব্যট টোকেন ব্যবহার করে ওয়েবসাইট মালিক ও কন্টেন্ট সৃষ্টিকারকদের বখশিশ প্রদানের সুযোগ দেয়।
অজয় ভট্টাচার্য
অজয় ভট্টাচার্য (৬ জুলাই, ১৯০৬ - ২৪ ডিসেম্বর, ১৯৪৩) একজন বাঙালি কবি, গীতিকার, নাট্যকার ও চিত্রপরিচালক। হিমাংশু দত্ত ও শচীন দেব বর্মন সহ বহু সুরকারের সুরে ও বিভিন্ন শিল্পীর কণ্ঠে তার লেখা বেশকিছুগান চিরস্মরণীয় হয়ে আছে। অধিকার, শাপমুক্তি, নিমাই সন্ন্যাস, মহাকবি কালিদাস প্রভৃতি চলচ্চিত্রের গল্প বা সংলাপ রচনা করেন।
চলচ্চিত্রে অবদান
চলচ্চিত্র ও গ্রামোফোন রেকর্ড—উভয় ক্ষেত্রেই তার লেখা গান সাড়া জাগিয়েছিল। বাংলা সবাক চলচ্চিত্রের শুরু থেকেই তার গান অনেক প্রচলিত ছিল। তিনি দুই হাজারেরও বেশি গান লিখেছেন। তার প্রথম লেখা গান - হাসনুহানা আজ নিরালায় ফুটলি কেন আপন মনে। তার গানগুলি অনেক সংকলন আকারে প্রকাশিত হয়। এদের মধ্যে একদিন যবে গেয়েছিল পাখি, আজো ওঠে চাঁদ, আমার দেশে যাইও সুজন, যদি মনে পড়ে সেদিনের কথা, ইত্যাদি উল্লেখযোগ্য। গান লেখা ছাড়াও অজয় ভট্টাচার্য চলচ্চিত্রের কাহিনী ও সংলাপ রচনা করেছেন। চলচ্চিত্র পরিচালক হিসেবেও তিনি সফল ছিলেন। তার পরিচালিত চলচ্চিত্র দুটি হচ্ছে অশোক ও ছদ্মবেশী।
কবিতা চর্চা
অজয় ভট্টাচার্য কবি ছিলেন। তার লেখা উল্লেখযোগ্য কাব্যগ্রন্থ রাতের রূপকথা, ঈগল ও অন্যান্য কবিতা, সৈনিক ও অন্যান্য কবিতা, ইত্যাদি।
মোহন খান
মোহন খান (জন্ম: ৬ই সেপ্টেম্বর, ১৯৯১) বাংলাদেশের একজন স্প্রিন্টার। তিনি ২০১২ গ্রীষ্মকালীন অলিম্পিকের ১০০ মিটার দৌড়ের প্রথমিক বাছাই পর্বের হিট-১ এ ৫ম স্থান অর্জন করেছিলেন এবং যার কারণে তিনি প্রথম রাউন্ডে উত্তীর্ণ হতে পারেনি, কিন্তু এ সময় তিনি তার দৌড়ের একটি ব্যক্তিগত সেরা সময় অর্জন করেন ১১.২৫ সেকেন্ডে ১০০ মিটার দৌড় শেষ করে।
প্রথম দিকের জীবন
মোহন খান জন্মগ্রহণ করেন বান্দরবান জেলায়। তিনি জীবনে প্রথম বাংলাদেশের জাতীয় পর্যায়ে পুরস্কার পান ২০০৩ সালে মিরপুরে অনূর্ধ্ব-১৮ জুনিয়ায় মিটে রূপার পদক। এরপর তার স্বরণীয় দৌড় ছিল ২০০৫ সালের চট্রগ্রামের জাতীয় অ্যাথলেটিকসে। যদিও সেখানে তিনি ১০.৫০ সেকেন্ডে ডিসকোয়ালিফাইড হন, এটি ছিল তার সিনিয়র মিটে প্রথম দৌড়।
অলিম্পিক ২০১২
মোহন খান ২০১২ গ্রীষ্মকালীন অলিম্পিকে অংশগ্রহণ করেন ১০০ মিটার দৌড় প্রতিযোগীতায়। ৪ঠা আগস্ট, ২০১২ সালে অনুষ্ঠিত হওয়া প্রাথমিক বাছাই পর্বে ৪টি হিট অনুষ্ঠিত হয়। এতে মোট ২৯ জন অংশ নেন, মোহন খান হিট ১ -এ অংশ নেন। এই হিটে মোট সাতটি দেশের প্রতিযোগী অংশ নেয়। বাংলাদেশের পক্ষ থেকে অংশ নেয়া মোহন খান ৬ষ্ঠ লেনে থেকে দৌড় প্রতিযোগীতায় অংশ নেন। সাত জন প্রতিযোগীর মধ্যে তিনি ৫ম স্থান দখল করেন, ১০০ মিটার দৌড় ১১.২৫ সেকেন্ডে শেষ করে। এই হিট-১ এ ১ম স্থান দখল করে ৩য় লেনে থাকা বলিভিয়ার প্রতিযোগী আর্থার ব্রুনো রোজাস ১০.৬২ সেকেন্ডে ১০০ মিটার দৌড় শেষ করে।
অম্বিকা সোনি
অম্বিকা সোনি (জন্ম- ১৩ নভেম্বর ১৯৪৩) হলেন বিশিষ্ট ভারতীয় রাজনীতিবিদ। তিনি ভারতের কেন্দ্রীয় পর্যটন এবং সংস্কৃতি মন্ত্রী ছিলেন। ইনি ভারতীয় জাতীয় কংগ্রেসের অন্যতমা নেত্রী এবং পাঞ্জাব থেকে নির্বাচিত রাজ্যসভার সদস্যা।
গুগল মার্স
থাম্ব|google mars এর মাধ্যমে মঙ্গল গ্রহের মানচিত্র দেখা যায়। গুগল মার্স হলো গুগল মানচিত্রের  প্রথম ভার্সনের ব্রাউজার। যার মাধ্যমে দৃশ্যমান চিত্রাবলী প্রদান করে, গুগল চাঁদের সাদৃশ, এটা যত সম্ভব অবলোহিত চিত্র প্রদান এবং ছায়ার মাধ্যমে মঙ্গলগ্রহের টিলার উচ্চতা প্রকাশ করে।
চাক বাঁকোলা
চাক বাঁকোলা ভারতের পশ্চিমবঙ্গ রাজ্যের বর্ধমান জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চাক বাঁকোলা শহরের জনসংখ্যা হল ১০,৩১৮ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে চাক বাঁকোলা এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
কেহেনা সৈকত
থাম্ব| কেহেনা সৈকতে [[কালো বালু|কালো বালির ছবি]] থাম্ব|কেহেনা সৈকতের লাভার গঠন কেহেনা বিচ, যুক্তরাষ্ট্রের হাওয়াই অঙ্গরাজ্যে অবস্থিত হাওয়াই দ্বীপের পূর্ব তীরে অবস্থিত পুনা জেলার একটি সরু কালো বালির সমুদ্র সৈকত। পানিতে ঘন ঘন স্পিনার ডলফিন দেখা যায়; ফলস্বরূপ, সৈকতটি ডলফিন সৈকত নামেও পরিচিত।
গঠন
সৈকতটি ১৯৫৫ সালে লাভা প্রবাহে গঠিত হয়েছিল। সৈকতের এক প্রান্তে পাথরের একটি বিন্দু রয়েছে যা চিহ্নিত করেছে যেখানে প্রবাহ শেষ হয়েছিল।
নগ্নতা
হাওয়াইয়ের কয়েকটি সমুদ্র সৈকতের মধ্যে কেহেনা সৈকত হ'ল একটি যেখানে নগ্নতার অনুমতি রয়েছে।
কানপুর বিভাগ
কানপুর বিভাগ ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর কানপুর। কানপুর বিভাগের জেলাগুলি হল:
তবলছড়ি কদমতলী উচ্চ বিদ্যালয়
তবলছড়ি কদমতলী উচ্চ বিদ্যালয় বাংলাদেশের পার্বত্য জেলা খাগড়াছড়ির মাটিরাঙ্গা উপজেলার তবলছড়ি ইউনিয়নে অবস্থিত একটি উচ্চ বিদ্যালয়। যা ১৯৫২ সালে প্রতিষ্ঠিত হয়।
পাঠ্যক্রম
বিদ্যালয়টি ষষ্ঠ শ্রেণী হতে দশম শ্রেণী পর্যন্ত রয়েছে।
আটঘর কুড়িয়ানা ইউনিয়ন
আটঘর কুড়িয়ানা বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন।
আয়তন
আটঘর কুড়িয়ানা ইউনিয়নের আয়তন ৪,৯৬৮ একর।
প্রশাসনিক কাঠামো
আটঘর কুড়িয়ানা ইউনিয়ন নেছারাবাদ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নেছারাবাদ থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী আটঘর কুড়িয়ানা ইউনিয়নের মোট জনসংখ্যা ১৭,৩৫৪ জন। এর মধ্যে পুরুষ ৮,৬৫৫ জন এবং মহিলা ৮,৬৯৯ জন। মোট পরিবার ৪,০৮২টি।
শিক্ষা
২০১১ সালের আদমশুমারি অনুযায়ী আটঘর কুড়িয়ানা ইউনিয়নের সাক্ষরতার হার ৬৬.৩%।
মাইকেল কারবেরি
মাইকেল আলেকজান্ডার কারবেরি (Michael Carberry; জন্ম: ২৯ সেপ্টেম্বর, ১৯৮০) লন্ডনের ক্রয়ডন এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে খেলছেন তিনি। বামহাতি উদ্বোধনী ব্যাটসম্যান হিসেবে খেলে থাকেন মাইকেল কারবেরি। এছাড়াও, ডানহাতি অফ ব্রেক বোলিংয়ে পারদর্শী তিনি। ঘরোয়া ক্রিকেটে হ্যাম্পশায়ারের প্রতিনিধিত্ব করছেন তিনি।
প্রারম্ভিক জীবন
গায়ানিজ ও বজন বংশোদ্ভূত পরিবারের সন্তান তিনি। ওয়েস্ট উইকহামের সেন্ট জন রিগবি কলেজে অধ্যয়ন করেন। সারে দলের মাধ্যমে তার কাউন্টি ক্রিকেটে খেলা শুরু করেন। একই সময়ে সারে ক্রিকেট বোর্ডেও খেলেন তিনি। ২০০১-২০০২ পর্যন্ত সারে দলে খেলার পর কেন্টে যোগ দেন। ২০০৩ থেকে ২০০৫ সাল পর্যন্ত কেন্টে অবস্থান করেন। এরপর ২০০৬ মৌসুমে হ্যাম্পশায়ারে খেলছেন। আন্তর্জাতিক ক্রিকেট অঙ্গনে ইংল্যান্ড লায়ন্সের পক্ষে খেলেন।
২০০৬ সালে টুয়েন্টি২০ কাপে ২৭.৭৫ গড়ে ২২২ রান তোলেন। তন্মধ্যে মিডলসেক্সের বিপক্ষে সর্বোচ্চ ৯০ রান তোলেন। এরফলে ইংল্যান্ড এ দলের সদস্য হিসেবে বাংলাদেশ সফর করেন তিনি।
খেলোয়াড়ী জীবন
২০০৯-১০ মৌসুমে স্বাগতিক বাংলাদেশের বিপক্ষে তার টেস্ট অভিষেক ঘটে। বাংলাদেশ সফরে তিনি নিয়মিত অধিনায়ক অ্যান্ড্রু স্ট্রসের পরিবর্তে চলতি দায়িত্বে থাকা অ্যালাস্টেয়ার কুকের সাথে ব্যাটিংয় উদ্বোধনে নামার জন্য টেস্ট দলে অন্তর্ভুক্ত হন। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ঐ টেস্টে উদ্বোধনী জুটিতে ৭২ রান তোলেন। ব্যক্তিগত ৩০ রানে মাহমুদুল্লাহ রিয়াদের বলে এলবিডব্লিউর শিকারে পরিণত হন। আব্দুর রাজ্জাক তার প্রথম টেস্টের দ্বিতীয় ইনিংসে কারবেরিকে আউট করেন। ঐ ইনিংসে ৩৪ রান সংগ্রহ করেন তিনি। তাস্বত্ত্বেও ইংল্যান্ড দল ১৮১ রানের জয় পায়। এছাড়াও বাংলাদেশের প্রথম ইনিংসে নাইম ইসলামকে রান আউট করে নিজস্ব সেরা ফিল্ডিং নৈপুণ্য প্রদর্শন করেন।
২০১৩ সালের গ্রীষ্মে অস্ট্রেলিয়ার বিপক্ষে টুয়েন্টি২০ আন্তর্জাতিক ও একদিনের আন্তর্জাতিকে খেলার জন্য মনোনীত হন তিনি। ১৪ সেপ্টেম্বর ম্যাথু ওয়েদের ক্যাচ নেন একহাতে। এরপর চতুর্থ খেলায় নিজস্ব প্রথম অর্ধ-শতক তোলেন। ২৩ সেপ্টেম্বর, ২০১৩ তারিখে অ্যাশেজ সিরিজে খেলার জন্য আমন্ত্রণ জানানো হয়। অস্ট্রেলিয়া সফরে ব্রিসবেনে অনুষ্ঠিত প্রথম টেস্টে খেলেন। দ্বিতীয় দিনে দলনায়ক কুকের সাথে খেলেন ও ইনিংসের সর্বোচ্চ ৪০ রান তোলেন। দ্বিতীয় টেস্টে অ্যাডিলেডে নিজস্ব প্রথম টেস্ট অর্ধ-শতক সংগ্রহ করেন। কিন্তু তাড়াহুড়োর কারণে তিনি ভাল করতে পারেননি। কিন্তু রুট, বেল ও কুকের সংগ্রহকে অতিক্রম করে ইংল্যান্ডের ব্যাটিং গড়ে তৃতীয় স্থানে ছিলেন।
নূরুল আনোয়ার (বই)
নূরুল আনোয়ার ( আরবি : نور الأنوار ; ইংরেজি : Nur-ul-Anuwar) হল ইসলামি শরিয়াতের একটি জ্ঞানশাস্ত্রীয় প্রসিদ্ধ গ্রন্থ যা উসুলে ফিকহ সম্পর্কিত। এটিতে চার প্রকারের আইনশাস্ত্রের সংজ্ঞা, বিধান রীতি রয়েছে। এর লেখক হলেন শায়খ আহমদ মোল্লা জিউন। তিনি একজন ভারতীয় মুসলিম পণ্ডিত । গ্রন্থটি মূলত ইসলামি আইনশাস্ত্রের নীতি নিয়ে প্রণীত বিখ্যাত গ্রন্থ আল-মানার-এর ভাষ্য । আর আল-মানার-এর রচয়িতা আবুল বারাকাত আবদুল্লাহ বিন আহমদ যিনি হাফিজ-উদ্দিন নাসফি নামেও পরিচিত। নূরুল আনোয়ার গ্রন্থটি মোল্লা জিউন মক্কায় হজ্জের সফরে রচনা করেছিলেন ।
হাশিয়া ও শরাহ
পরবর্তীতে এই বইটির উপর অনেকেই হাশিয়া ও শরাহ (ব্যাখ্যাগ্রন্থ) লেখেন। এদের মধ্যে উল্লেখযোগ্য হল :
রাগীব আলী
রাগীব আলী হলেন সিলেট জেলার একজন সমাজসেবক, শিল্পপতি এবং শিক্ষানুরাগী। তিনি উপমহাদেশের সবচেয়ে প্রাচীন চা বাগান মালনীছড়া চা বাগানের বর্তমান স্বত্ত্বাধিকারী।
জন্ম ও শিক্ষা
রাগীব আলী সিলেটের বিশ্বনাথ উপজেলায় জন্মগ্রহণ করেন। তার মায়ের নাম রাবেয়া বানু। তিনি রাজা জি সি স্কুলে পড়াশোনা করেন।
শিক্ষাক্ষেত্রে
রাগীব আলী বেশ কয়েকটি শিক্ষা প্রতিষ্ঠানের প্রতিষ্ঠাতা ও উদ্যোক্তা । তিনি বেসরকারী বিশ্ববিদ্যালয় নর্থ সাউথ বিশ্ববিদ্যালয়-এর একজন উদ্যোক্তা এবং ট্রাস্টি বোর্ডের সদস্য, সাউথ ইষ্ট বিশ্ববিদ্যালয়-এরও তিনি অন্যতম প্রতিষ্ঠাতা। তিনি সিলেটে প্রথম বেসরকারী মালিকানার মেডিক্যাল কলেজ জালালাবাদ রাগীব-রাবেয়া মেডিকেল কলেজ এবং বিশ্ববিদ্যালয় লিডিং ইউনিভার্সিটি প্রতিষ্ঠা করেন। এ ছাড়া প্রায় দুইশত শিক্ষা ও ধর্মীয় প্রতিষ্ঠান স্থাপনে তার সার্বিক অবদান রয়েছে।
মুক্তিযুদ্ধে অবদান
মুক্তিযুদ্ধের সময় বিদেশে তথা লন্ডন থেকে দেশের মুক্তিযুদ্ধের জন্য সহায়তা করেছেন। মুক্তিযোদ্ধাদের সহায়তায় অগ্রগামী ভূমিকা পালন করেন।
সমালোচনা
রাগীব আলী সম্পর্কে বিভিন্ন সময় বেশ কিছু অভিযোগ উত্থাপন করা হয়েছে; যার মধ্যে রয়েছে, হিন্দুদের দেবোত্তর সম্পত্তি দখল প্রভৃতি।  সরকারি সম্পত্তি দখলের অভিযোগে তিনি জেল খেটেছেন এবং পরবর্তীতে সুপ্রীমকোর্ট কর্তৃক জামিনে মুক্তিলাভ করেন।
কল্যাণ বন্দ্যোপাধ্যায়
কল্যাণ ব্যানার্জী হলেন একজন ভারতীয় আইনজীবী ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি শ্রীরামপুর লোকসভা কেন্দ্রের বর্তমান সাংসদ। তিনি ১৯৮১ সাল থেকে কলকাতা হাইকোর্টে ওকালতি করছেন।
প্রারম্ভিক জীবন ও শিক্ষা
কল্যাণ ব্যানার্জী ১৯৫৭ সালের ৪ জানুয়ারি জন্মগ্রহণ করেন। তার বাবার নাম ভোলানাথ ব্যানার্জী ও মায়ের নাম শিবানী ব্যানার্জী। কল্যাণ ব্যানার্জী বাঁকুড়া সম্মিলনী কলেজ ও রাঁচি ল কলেজে পড়াশোনা করেছেন।
রাজনৈতিক জীবন
কল্যাণ ব্যানার্জী ২০০১ সালে আসানসোল থেকে পশ্চিমবঙ্গ বিধানসভার সদস্য হিসেবে নির্বাচিত হন। এরপর তিনি ২০০৯ সালে শ্রীরামপুর লোকসভা কেন্দ্রের সাংসদ হিসেবে নির্বাচিত হন। ২০১৪ সালে তিনি দ্বিতীয়বারের মত শ্রীরামপুর লোকসভা কেন্দ্রের সাংসদ হিসেবে নির্বাচিত হন। ২০১৯ সালে তিনি টানা তৃতীয়বারের মত শ্রীরামপুর লোকসভা কেন্দ্রের সাংসদ হিসেবে নির্বাচিত হন।।
ব্যক্তিগত জীবন
কল্যাণ ব্যানার্জী ১৯৮৩ সালের ১২ আগস্ট ছবি ব্যানার্জীর সাথে বিবাহবন্ধনে আবদ্ধ হন। তাদের এক পুত্র ও এক কন্যা আছে।
মালয় ইউনিয়ন
মালয় ইউনিয়ন ছিল মালয় রাজ্যসমূহ এবং পেনাং ও মালাক্কার প্রণালী বসতির সমন্বয়ে গঠিত একটি ইউনিয়ন। এটি ব্রিটিশ মালয়ের উত্তরসূরি এবং একটি একক সরকারের অধীনে মালয় উপদ্বীপকে একতাবদ্ধ করার জন্য গঠিত হয়। মালয়ীদের বিরোধিতার পর ১৯৪৮ সালে তা মালয় ফেডারেশন হিসেবে পুনর্গঠিত হয়।
মালয় ইউনিয়ন গঠন
দ্বিতীয় বিশ্বযুদ্ধের পূর্বে ব্রিটিশ মালয় তিনটি গ্রুপ নিয়ে গঠিত ছিল। এগুলি হল ফেডারেটেড মালয় স্টেটসের প্রটেক্টরেট, নিরাপত্তাধীন পাঁচটি মালয়ী রাজ্য এবং প্রণালী বসতির উপনিবেশ।
১৯৪৬ সালের ১ এপ্রিল ফেডারেটেড মালয় স্টেটস, আনফেডারেটেড মালয় স্টেটস ও প্রণালী বসতি নিয়ে মালয় ইউনিয়ন আনুষ্ঠানিকভাবে স্থাপিত হয়। স্যার এডওয়ার্ড জেন্ট এর গভর্নর হন। ইউনিয়নের রাজধানী ছিল কুয়ালালামপুর। সিঙ্গাপুর পৃথক উপনিবেশ হিসেবে শাসিত হত।
ব্রিটিশ মালয় বা সিঙ্গাপুরে জন্মগ্রহণকারী এবং ১৯৪২ সালের ১৫ ফেব্রুয়ারির পূর্ব থেকে বসবাসকারী, ব্রিটিশ মালয় বা প্রণালী বসতির বাইরে জন্মগ্রহণকারী কিন্তু তাদের বাবা মালয় ইউনিয়নের নাগরিক ছিল এমন ব্যক্তি এবং ১৮ বছর হয়েছে ও ১৯৪২ সালের ১৫ ফেব্রুয়ারির পূর্বের ১৫ বছরের মধ্যে ১০ বছর ব্রিটিশ মালয় বা সিঙ্গাপুরে বসবাস করেছে এমন ব্যক্তিদেরকে নাগরিকত্ব দেয়ার বিধান করা হয়। এছাড়া আবেদনের মাধ্যমে নাগরিকত্বের ব্যবস্থাও রাখা হয়। তবে নাগরিকত্বের প্রস্তাব বাস্তবে প্রয়োগ হতে পারেনি। বিরোধিতার কারণে তা বাতিল হয়ে যায়।
মালয় রাজ্যসমূহের সুলতানরা ধর্মীয় বিষয়াদি ছাড়া বাকি বিষয় ব্রিটিশদের কাছে হস্তান্তর করে। একজন ব্রিটিশ গভর্নরের অধীনে মালয় ইউনিয়নকে প্রদান করা হয়। এছাড়াও রাষ্ট্রীয় কাউন্সিল তাদের স্বায়ত্তশাসন হারায়। সুলতানদের স্থলে ব্রিটিশ রেসিডেন্টদেরকে রাষ্ট্রীয় কাউন্সিলের প্রধানের পদে বসানোর ফলে সুলতানদের রাজনৈতিক ক্ষমতা হ্রাস পায়।
১৯৪৬ সালে একটি সুপ্রিম কোর্ট স্থাপিত হয়। হ্যারল্ড কারওয়েন উইলান ছিলেন এর একমাত্র প্রধান বিচারপতি।
হোমি ব্যারাবালা
হোমি ব্যারাবালা (৯ই ডিসেম্বর ১৯১৩ – ১৫ই জানুয়ারি ২০১২), সাধারণত দালদা ১৩ ছদ্মনামে পরিচিত, ভারতের একজন প্রথম মহিলা চিত্র সাংবাদিক। তিনি ১৯৩০ এর দশকের শেষ দিকে কাজ শুরু করেন এবং ১৯৭০ এর দশকের প্রথম দিকে অবসর গ্রহণ করেন। ২০১১ সালে, তিনি পদ্মবিভূষণ পুরস্কারে ভূষিত হন, যেটি ভারত প্রজাতন্ত্রের দ্বিতীয় সর্বোচ্চ বেসামরিক পুরস্কার। দ্য ইলাস্ট্রেটেড উইকলি অফ ইন্ডিয়ায় যোগ দেবার পর, তিনি হলেন মূলধারার প্রকাশনায় যোগ দেওয়া প্রথম ভারতীয় নারী।
প্রাথমিক জীবন এবং শিক্ষা
হোমি ব্যারাবালা ১৯১৩ সালের ৯ই ডিসেম্বর গুজরাতের নভসারিতে একটি পারসি পরিবারে জন্মগ্রহণ করেন। বাবার ভ্রাম্যমাণ থিয়েটার কোম্পানির সাথে নানা জায়গা ঘুরে তার শৈশব কেটেছে। বোম্বে চলে যাওয়ার পর, হোমি বোম্বে বিশ্ববিদ্যালয় এবং স্যার জে. জে. স্কুল অফ আর্ট থেকে পড়াশোনা করেছেন।
ব্যক্তিগত জীবন
হোমি বিবাহ করেছিলেন, টাইমস অব ইন্ডিয়ার হিসাবরক্ষক এবং চিত্রগ্রাহক মাকেনশ জামশেদজী ব্যারাবালাকে। ১৯৭০ সালে, তার স্বামীর মৃত্যুর এক বছর পর, তিনি চিত্রসাংবাদিকতা ছেড়ে দিয়েছিলেন, কারণ তিনি নতুন প্রজন্মের পাপরাজ্জি সংস্কৃতির সঙ্গে কাজ করতে চান নি।
হোমি এরপর রাজস্থানের পিলানিতে চলে যান। তার সঙ্গে ছিলেন তার একমাত্র পুত্র ফারুক, যিনি বিটস পিলানিতে পড়াতেন। ১৯৮২ সালে তিনি তার পুত্রের সঙ্গে বড়োদরা (পূর্বের বরোদা)য় ফিরে আসেন। ১৯৮৯ সালে ক্যান্সারে তার ছেলের মৃত্যুর পর, তিনি বরোদায় একটি ছোট কামরায় একা থাকতেন এবং বাগান করে সময় কাটাতেন।
কর্মজীবন
হোমি ১৯৩০ এর দশকে তার কর্মজীবন শুরু করেন। দ্বিতীয় বিশ্বযুদ্ধের প্রাক্কালে, তিনি মুম্বাই ভিত্তিক দ্য ইলাস্ট্রেটেড উইকলি অফ ইন্ডিয়া পত্রিকার জন্য প্রদেয় দায়িত্বের ভিত্তিতে কাজ শুরু করেছিলেন। সেখানে তার সবচেয়ে প্রশংসিত, অনেক সাদা কালো ছবি প্রকাশিত হয়েছিল। তার কর্মজীবনের প্রথম দিকে, যেহেতু হোমিকে কেউ জানতেননা এবং তিনি একজন মহিলা ছিলেন, তার তোলা ছবি তার স্বামীর নামে প্রকাশিত হ্ত।
অবশেষে, তার তোলা ছবি জাতীয় পর্যায়ে নজরে কাড়ে, বিশেষ করে ১৯৪২ সালে ব্রিটিশ তথ্য পরিষেবাদিতে যোগ দেওয়ার জন্য দিল্লীতে যাওয়ার পর। একজন সংবাদ চিত্রগ্রাহক হিসেবে, স্বাধীনতা পর্যন্ত সময়ের মধ্যে, তিনি মোহনদাস করমচাঁদ গান্ধী, জওহরলাল নেহ্‌রু, মুহাম্মদ আলী জিন্নাহ, ইন্দিরা গান্ধী এবং নেহরু-গান্ধী পরিবার সহ অনেক রাজনৈতিক এবং জাতীয় নেতাদের ছবি তোলেন।
১৯৫৬ সালে, তিনি লাইফ ম্যাগাজিনের হয়ে চতুর্দশ দলাই লামার ছবি তোলেন, যখন তিনি নাথু গিরিবর্ত্ম হয়ে প্রথম ভারতের সিকিমে প্রবেশ করেছিলেন।
তার বেশিরভাগ ছবি "দালদা ১৩" ছদ্মনামে প্রকাশিত হয়। তার এই নামের পছন্দের পিছনে কারণ ছিল এই যে, তার জন্মসাল ছিল ১৯১৩, ১৩ বছর বয়সে স্বামীর সাথে তার প্রথম দেখা হয় এবং তার প্রথম গাড়ির নম্বর ছিল "ডিএলডি ১৩″.
১৯৭০ সালে, তাঁর স্বামীর মৃত্যুর কিছুদিন পরেই, হোমি চিত্রগ্রাহকতা ছেড়ে দেওয়ার সিদ্ধান্ত নেন, নতুন প্রজন্মের আলোকচিত্রীদের "খারাপ আচরণ"এর জন্য। তিনি তাঁর জীবনের শেষ ৪০ বছরের বেশি সময়ে একটিও ছবি তোলেননি। তাঁকে যখন জিজ্ঞাসা করা হত, তাঁর পেশার শীর্ষে থাকার সময় তিনি কেন চিত্রগ্রাহকতা ছেড়ে দিলেন, তিনি বলতেন "'এটার আর কোন মূল্য নেই। আমাদের, আলোকচিত্রীদের জন্য নিয়ম ছিল; আমরা এমনকি, যথাযথ পোশাক পরিধান রীতি-নীতি অনুসরণ করতাম। আমরা একে অপরকে সম্মান করতাম, সহকর্মীদের মত ব্যবহার করতাম। কিন্তু তারপর, সব কিছু খুব খারাপ দিকে পরিবর্তিত হয়ে গেল। তারা শুধুমাত্র দ্রুত কিছু পয়সা রোজগারে উৎসাহী হয়ে পড়ল; আমি আর এই ভিড়ের অংশ হতে চাই নি।'"জীবনের পরবর্তী পর্যায়ে, হোমি, দিল্লি ভিত্তিক আলকাজি ফাউন্ডেশন ফর দ্য আর্টস কে, তাঁর ছবির সংগ্রহ দান করেন এবং, ২০১০ সালে, মুম্বইএর ন্যাশানাল গ্যালারি অফ মডার্ন আর্ট (এনজিএমএ) এর সহযোগিতায়, সংস্থাটি তাঁর কাজের একটি প্রতিক্ষেপক উপস্থাপন করেছে।
গুগল, হোমিকে তাঁর ১০৪ তম জন্ম বার্ষিকীতে, একটি ডুডল "লেন্স নিয়ে প্রথম মহিলা" দিয়ে সম্মানিত করেছে।
মৃত্যু
২০১২ সালের জানুয়ারিতে, হোমি তার বিছানা থেকে পড়ে যান এবং তার কোমরের হাড় ভেঙে যায়। তার প্রতিবেশীরা তাকে হাসপাতালে নিয়ে যান, সেখানে তার শ্বাসকষ্ট দেখা দেয়। তিনি ফুসফুসের রোগে ভুগছিলেন, যার ফলে ১৫ই জানুয়ারী ২০১২ সালে তার মৃত্যু ঘটে।
জাতীয় দক্ষতা উন্নয়ন কর্তৃপক্ষ
জাতীয় দক্ষতা উন্নয়ন কর্তৃপক্ষ দক্ষ শ্রমশক্তি গড়ে তোলার নীতি বিকাশের জন্য দায়বদ্ধ প্রধানমন্ত্রীর কার্যালয়ের অধীনস্থ বাংলাদেশের একটি সরকারী সংস্থা। কর্তৃপক্ষকে অবশ্যই সরকারের সমস্ত দক্ষতা উন্নয়ন প্রকল্পের অনুমোদন ও মূল্যায়ন করতে হবে। জাতীয় দক্ষতা উন্নয়ন কর্তৃপক্ষের পরিচালনা কমিটির চেয়ারপার্সন হলেন প্রধানমন্ত্রী শেখ হাসিনা এবং ভাইস-চেয়ারপারসন হলেন অর্থমন্ত্রী এএইচএম মোস্তফা কামাল। প্রধানমন্ত্রীর কার্যালয়ের মুখ্য সচিব আহমদ কাইকাওয়াস জাতীয় দক্ষতা উন্নয়ন কর্তৃপক্ষের কার্যনির্বাহী কমিটির চেয়ারপার্সন।
ইতিহাস
২০০৮ সালে বাংলাদেশ সরকার শ্রম ও কর্মসংস্থান মন্ত্রণালয়ের অধীনে জাতীয় দক্ষতা উন্নয়ন পরিষদ গঠন করে। ২০১৯ সালের ১৬ জানুয়ারি সরকার জাতীয় দক্ষতা উন্নয়ন পরিষদ ভেঙে জাতীয় দক্ষতা উন্নয়ন কর্তৃপক্ষ গঠন করে। কর্তৃপক্ষটি জাতীয় দক্ষতা উন্নয়ন কর্তৃপক্ষ আইন-২০১৮ এর অধীনে গঠিত হয়েছিল, যা সংসদের মাধ্যমে পাস হয়েছিল। কর্তৃপক্ষটির নেতৃত্বে থাকবেন সচিব পদমর্যাদার একজন কর্মকর্তা। কর্তৃপক্ষ টি জাতীয় দক্ষতা উন্নয়ন পরিষদের সমস্ত বাধ্যবাধকতা, চুক্তি এবং দায়বদ্ধতাও উত্তরাধিকার সূত্রে পেয়েছে।
দক্ষিণ আফ্রিকায় নারীদের অধিকারের ইতিহাস
দক্ষিণ আফ্রিকার ইতিহাসে বেশিরভাগ সময়ের জন্য, নারীদের দ্বিতীয় শ্রেণীর নাগরিক হিসেবে বিবেচনা করা হয়েছে। যদিও সব মহিলাই সুবিধাবঞ্চিত হয়েছে, বর্ণবৈষম্যের কারণে কৃষ্ণাঙ্গ মহিলারা অতিরিক্ত সংগ্রাম মোকাবেলা করেছেন। দক্ষিণ আফ্রিকার নারীদের উপর নিয়মতান্ত্রিক নিপীড়নের ক্ষেত্রে আইনী ব্যবস্থা একটি বড় ভূমিকা পালন করেছে। এছাড়াও, দক্ষিণ আফ্রিকায় ধর্ষণ এবং যৌন সহিংসতা অত্যন্ত উচ্চ হারে বিদ্যমান ছিল।